Blasieholmstorg

Blasieholmstorg on aukio Ruotsin pääkaupungissa Tukholmassa. Se sijaitsee Norrmalmin kaupunginosassa, Stallgatanin ja Arsenalsgatanin välillä, Blasieholmenin niemen tuntumassa. Aukion koko on noin 80x20 metriä. Aukion jokaista sivua koristaa pronssinen hevospatsas. Patsaat ovat jäljennöksiä Venetsian Piazza San Marcon eli Pyhän Markuksen torin veistoksista. Torin laidalla sijaitsee muun muassa Ruotsin kuninkaallinen musiikkiakatemia. Aukio sai nimensä 1800-luvun alussa.

Norrmalm
Tukholman aukiot